निर्देशिकाको बुँदा ५.१६ ले सार्वजनिक निकायमा स्वदेशी वस्तुको उपयोग गर्ने सम्बन्धी निर्देशिका, २०६९ अनुसार स्वदेशी मालसामान तथा वस्तु अन्यको प्रचलित बजार मूल्यभन्दा १५ प्रतिशतसम्म बढी भए पनि अनिवार्य खरिद गर्नुपर्ने व्यवस्था पालना गर्नु–गराउनु भनेको छ । त्यसैले सार्वजनिक निकायमा स्थानीय महिलाले उत्पादन गरेका मालसामानको प्रयोगलाई प्राथमिकता दिनुपर्छ । यस्तै उद्यम विकासको मौका सिर्जना गरी रोजगार तथा आय आर्जनमार्फत स्थानीय तहका महिलाको आर्थिक सशक्तीकरण गरिनुपर्छ ।
